ĒRTA VIDE AUGSTSKOLĀS

Labklājības ministrija sagatavoja norādījumus par ērtu vidi augstskolās.

Šos norādījumus sauc par vadlīnijām.

Augstskolām ir jāveido ērta vide visiem cilvēkiem.

Ikvienam ir jābūt iespējai mācīties augstskolā.

Arī cilvēki ar invaliditāti var mācīties augstskolā.

Augstskolās var studēt cilvēki ratiņkrēslos.

Augstskolās var mācīties cilvēki, kam ir slikta redze vai dzirde.

Mācīties var arī savās mājās, neejot uz augstskolu.

Izglītība dod cilvēkam ieguvumus.

Cilvēks ar izglītību var vieglāk atrast darbu.

Izglītība palīdz cilvēkam sasniegt mērķus.

Informācijai par mācībām jābūt viegli atrodamai.

Pie augstskolas jābūt autostāvvietām cilvēkiem ar invaliditāti.

Skolās jābūt uzbrauktuvēm, pacēlājiem un liftiem.

Telpās jābūt norādēm cilvēkiem ar sliktu redzi.

Jābūt ērtām mācību, atpūtas telpām, ēdnīcām un tualetēm.

Cilvēkiem ar invaliditāti jānodrošina palīgs un tulks.

Vadlīnijas lasi šeit: <http://sf.lm.gov.lv/f/files/Vadlinijas_augstskolam_16092020.pdf>